देवेश शर्मा ने बालिका गृह का संचालन कर रहे एनजीओ के मालिक और सरगना ब्रजेश ठाकुर, सरगना की पर्सनल असिस्टैंट मधु, बालिका गृह की अधीक्षिका इंदु कुमारी, सीडब्ल्यूसी के अध्यक्ष दिलीप कुमार वर्मा, समिति की कार्यकर्त्री किरण, मंजू, मीनू, हेमा, नेहा, चंदा समेत 11 लोगों के खिलाफ महिला थाने में दुष्कर्म की धारा एवं पोक्सो एक्ट के तहत मुकदमा दर्ज करा दिया. मामले की जांच महिला थाने की प्रभारी ज्योति कुमारी ने खुद संभाली.